sagorsarker/bangla-wikipedia huggingface dataset:
বেতিয়া ঘরানা

বেতিয়া ঘরানা হল উত্তর ভারতীয় শাস্ত্রীয় সংগীতের হিন্দুস্তানি ধারার ধ্রুপদ সংগীতের একটি ঘরানা। প্রধানত উনিশ শতকের বিহারের বেতিয়া রাজ দরবারে এটির সূত্রপাত হয়। বেতিয়া অধুনা বিহার রাজ্যের পশ্চিম চম্পারণ জেলার সদর শহর। শৈলীগুণে বেতিয়া ঘরানা সমগ্র পূর্ব ভারতে বিশেষকরে বাংলায় জনপ্রিয়তা লাভ করে। কারণ,বাংলার বিষ্ণুপুর ঘরানার সাথে এর ঘনিষ্ঠ যোগ ছিল, কেননা বেতিয়ার উস্তাদেরা পরবর্তীতে
বিষ্ণুপুর ঘরানার সঙ্গীতশিল্পীদের প্রশিক্ষিত করে। তবে অতীতে এর জনপ্রিয়তা থাকলেও "ডাগর বাণী"র অধিক চর্চার কারণে এটি প্রতিকূলতার মধ্যে রয়েছে। নেপাল রাজ দরবারের খ্যাতনামা সঙ্গীতজ্ঞ রহিমসেন ও করিমসেনর বিশিষ্ট শিষ্য শিবদয়াল মিশ্রের বেতিয়া আগমনে বেতিয়ার ঐতিহ্যবাহী ধ্রুপদী ধারার সূত্রপাত ঘটে। তিনিই রাজ পরিবারের দুই ভ্রাতা আনন্দকিশোর ও নওলকিশোর সিনহাকে প্রশিক্ষিত করেন এবং এরাই পরবর্তীতে উচ্চমানের সুরকার হিসাবে খ্যাতি লাভ করেন। আনন্দকিশোর রচিত ধ্রুপদ গান ছিল সৌকর্যগুণে নন্দিত ও শ্রুতিমধুর। বেতিয়া ঘরানার ধ্রুপদী সঙ্গীতের বৈশিষ্ট্য হল বাণীর তথা কথার উপর যথেষ্ট গুরুত্ব আরোপের সাথে আপাত স্বাভাবিক স্বরপ্রক্ষেপন। বেতিয়া ঘরানার ধ্রুপদ গানের বাণী বা কথা বিভিন্ন রকমের হলেও 'গওহর' এবং 'খন্ডহর' বাণী বা গীতশৈলিই বেশি গুরুত্ব পেয়ে থাকে। তার ফলে আলঙ্কারিক ও ছান্দনিক প্রকরণ প্রকট হয় উপস্থাপিত গায়ন শৈলিতে। 
রাজ দরবারের ধ্রুপদিয়া কবি আনন্দ ও নওলকিশোর রচিত গীতে সুরারোপ ছিল বেতিয়া ঘরানার বৈশিষ্ট্য। সেনী ঘরানার প্যার খান এবং হায়দার খানের যথেষ্ট প্রভাব ছিল এই ঘরানায়।
ধ্রুপদ সঙ্গীতে বেতিয়া ঘরানার বিশেষ বৈশিষ্ট্যগুলি হল-
বেতিয়া ঘরানার বিশিষ্ট সঙ্গীতজ্ঞেরা ছিলেন-
রাজকীয় পৃষ্ঠপোষকতা শেষ হলে, বেতিয়া ঘরানার ধারা বারাণসীতে বহন করে নিয়ে যান খ্যাতনামা সঙ্গীতজ্ঞেরা। তারা হলেন - শিবরাহাল মিশ্র, গুরুপ্রসাদ মিশ্র, জয়করণ মিশ্র, ভোলানাথ পাঠক, বীণকর শিবেন্দ্রনাথ বসু এবং শিব মিত্র। কথিত আছে যে, জয়করণ মিশ্রের 'ধামার' ও 'খেয়াল' এর সংগ্রহে ছিল প্রায় দু'হাজার বিভিন্ন বাণী বা কথার ধ্রুপদী সঙ্গীত। তিনি পরবর্তীতে এই সঙ্গীতে তার যোগ্য উত্তরসূরিদের প্রশিক্ষিত করেন। তাদের মধ্যে উল্লেখযোগ্য ছিলেন ভোলানাথ পাঠক। বারাণসী ছাড়াও বেশ কিছু সঙ্গীতজ্ঞ বাংলার বিষ্ণুপুরে চলে আসেন এবং সঙ্গীতের এই ধারাকে বয়ে নিয়ে চলেন বাংলার পণ্ডিত ফাল্গুনী মিত্র ও ইন্দ্রকিশোর মিশ্র'রা।
আবু কাতাদাহ আল আনসারী

আবু কাতাদাহ আল আনসারী () ছিলেন ইসলামের নবী হযরত মুহাম্মাদ ছল্লাল্লাহু আলাইহি ওয়া সাল্লামের একজন সাহাবী। তিনি উহুদ ও হুদায়বিয়ার যুদ্ধে অংশগ্রহণ করেন। তিনি হারিস ইবনে রাব্বি () নামেও পরিচিত ছিলেন।
হযরত আবু কাতাদাহ্র রা. মৃত্যু সন নিয়ে দারুন মতভেদ
আছে। কুফাবাসীদের মতে হিজরী ৩৮ সনে তিনি কুফায়
মারা যান এবং হযরত আলী রা. সাত তাকবীরের সাথে
তাঁর জানাযার নামায পড়ান। ইমাম শা’বী বলেন, সাত
নয়, বরং ছয় তাকবীরের সাথে।
বলেন, তিনি হিজরী- ৪০ সনে মারা যান। ওয়াকিদী
বলেন, হিজরী ৫৪ সনে ৭২ বছর বয়সে মদীনায় মারা যান।
আবার কেউ বলেছেন, ৭২ নয়; বরং ৭০ বছর বয়সে। ইমাম
বুখারী ‘আল-আওসাত’ গ্রন্থে যারা হিজরী ৫০ থেকে ৬০
সনের মধ্যে মারা গেছেন, তাঁদের মধ্যে আবু কাতাদাহ্র
নামটি উল্লেখ করেছেন। তিনি আরো বলেছেন,
মারওয়ান যখন মু’য়াবিয়ার রা. পক্ষ থেকে মদীনার
ওয়ালী তখন তিনি আবু কাতাদাহ্কে একবার দেখা
করার জন্য ডেকে পাঠান এবং তিনি মারওয়ানের
সাথে দেখা করেন। এর সমর্থনে আর একটি বর্ণনা দেখা
যায়।
মানুষ তাঁর সাথে দেখা করে। তখন তিনি আবু
কাতাদাহ্কে ডেকে বলেনঃ শুধু আপনারা-আনসাররা
ছাড়া সব মানুষই আমার সাথে দেখা করেছে। এসব
বর্ণনা দ্বারা নিশ্চিতভাবে বুঝা যায় তিনি হিজরী ৪০
সনের পরে মারা গেছেন। (দ্রঃ আল-ইসাবা- ৪/১৫৯;
আল-আ’লাম- ২/১৫৪; উসুদুল গাবা- ৫/২৭৫)
আবু কাতাদাহ মদিনায় জন্মগ্রহণ করেন। তিনি খাজরাজ গোত্রের শাখা গোত্র বানু সুলায়মের সদস্য ছিলেন। তার পিতার নাম রাব’য়ী ইবন বালদামা এবং মাতার নাম কাবশা বিনতু মুতাহ্হির। মাতার কাবশা বিনতু মুতাহ্হিরও ছিলেন খাযরাজ গোত্রের বনী সুলামার সাওয়াদ ইবন গানাম শাখার মেয়ে।
ফিলাডেলফিয়া আন্তর্জাতিক বিমানবন্দর

ফিলাডেলফিয়া আন্তর্জাতিক বিমানবন্দর হল পেনসিলভেনিয়া রাজ্যের ফিলাডেলফিয়া শহরের পরিষেবা প্রদানকারী প্রাথমিক বিমানবন্দর। বিমানবন্দরটি বার্ষিক ৩১.৭ মিলিয়ন যাত্রীদের পরিষেবা দেয়, যা এটিকে মার্কিন যুক্তরাষ্ট্রের ২১তম ব্যস্ততম বিমানবন্দরে পরিণত করে। ফিলাডেলফিয়া আন্তর্জাতিক বিমানবন্দর ২০১৯ সালে বিমানবন্দরের ইতিহাসে সবচেয়ে বেশি ৩,৩০,১৮,৮৮৬ জন যাত্রীদের পরিষেবা প্রদান করেছিল। বিমানবন্দরটি শহরের কেন্দ্রস্থল এলাকা থেকে ৭ মাইল (১১ কিমি) দূরে অবস্থিত এবং বিমানবন্দর থেকে ২৫ টি বিমানসংস্থা বিশ্বব্যাপী ১৩০ টিরও বেশি গন্তব্যে প্রায় দৈনিক ৫০০ টি বহির্গমনের প্রস্তাব দেয়।
ফিলাডেলফিয়া আন্তর্জাতিক বিমানবন্দর (পিএইচএল) ফিলাডেলফিয়াতে অবস্থিত এবং এটি রাজ্যের বৃহত্তম বিমানবন্দর। এটি আমেরিকান এয়ারলাইন্সের পঞ্চম বৃহত্তম হাব ও উত্তর-পূর্ব মার্কিন যুক্তরাষ্ট্রের জন্য প্রাথমিক কেন্দ্র, সেইসাথে বিমানসংস্থাটির প্রাথমিক ইউরোপীয় ও ট্রান্সআটলান্টিক প্রবেশদ্বার। অতিরিক্তভাবে, বিমানবন্দরটি ইউপিএস এয়ারলাইন্সের একটি আঞ্চলিক পণ্য কেন্দ্র এবং অতি কম খরচের বিমানসংস্থা ফ্রন্টিয়ার এয়ারলাইন্সের জন্য একটি ফোকাস শহর।
বিমানবন্দরটি থেকে মার্কিন যুক্তরাষ্ট্র, কানাডা, ক্যারিবিয়ান, লাতিন আমেরিকা, ইউরোপ ও মধ্যপ্রাচ্যের শহরগুলিতে পরিষেবা রয়েছে। ২০১৯ সালের গ্রীষ্মের হিসাবে, বিমানবন্দর থেকে ১০২ টি অভ্যন্তরীণ ও ৩৮ টি আন্তর্জাতিক সহ মোট ১৪০ টি গন্তব্যে উড়ান পরিষেবা ছিল। বিমানবন্দরের বেশিরভাগ সম্পত্তিই মূল ফিলাডেলফিয়া শহরের মধ্যে অবস্থিত। আন্তর্জাতিক টার্মিনাল ও এয়ারফিল্ডের পশ্চিম প্রান্ত ডেলাওয়্যার কাউন্টির টিনিকাম টাউনশিপের মধ্যে অবস্থিত। পিএইচএল চারটি রানওয়ে সহ ২,৩০২ একর (৯৩২ হেক্টর) জুড়ে রয়েছে।
ফিলাডেলফিয়া আন্তর্জাতিক বিমানবন্দর ফিলাডেলফিয়া শহর, এর মহানগর অঞ্চল ও পেনসিলভেনিয়া কমনওয়েলথের জন্য গুরুত্বপূর্ণ। কমনওয়েলথের এভিয়েশন ব্যুরো তার পেনসিলভানিয়া এয়ার সার্ভিস মনিটরে রিপোর্ট করেছে, যে রাজ্যের বিমানবন্দরসমূহ দ্বারা ২০০৪ সালে মোট $২২ বিলিয়নের অর্থনৈতিক প্রভাব তৈরি করেছিল। পিএইচএল ২০১৭ সালে অর্থনৈতিক প্রভাবের একটি নতুন প্রতিবেদন প্রকাশ করেছে। প্রতিবেদনে পরিলক্ষিত হয়েছে, যে পিএইচএল একাই $১৫.৪ বিলিয়ন মূল্যের কার্যকলাপে অবদান রেখেছিল, যেখানে ৯৬,০০০ টিরও বেশি প্রত্যক্ষ ও পরোক্ষ কর্মসংস্থান রয়েছে, যার মোট উপার্জন $৫.৪ বিলিয়ন ছিল।
এ. এফ. ইমাম আলি

এ. এফ. ইমাম আলি একজন বাংলাদেশী সমাজবিজ্ঞানী। তিনি চট্টগ্রাম বিশ্ববিদ্যালয়ের সমাজতত্ত্ব বিভাগের অধ্যাপক এবং বান্দরবানে অবস্থিত বেসরকারি বিশ্ববিদ্যালয়, বান্দরবান বিশ্ববিদ্যালয়ের প্রথম উপাচার্য।
ইমাম আলি চট্টগ্রাম বিশ্ববিদ্যালয়ের (চবি) সমাজতত্ত্ব বিভাগে অধ্যাপনা করেন। দীর্ঘ কর্মজীবনে তিনি চবির ছাত্র-ছাত্রী পরামর্শ ও নির্দেশনা কেন্দ্রের পরিচালক এবং বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন।
এ. এফ. ইমাম আলি ২০১৯ থেকে ২০২৩ সাল পর্যন্ত বান্দরবানে অবস্থিত বেসরকারি বিশ্ববিদ্যালয়, বান্দরবান বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
তার একক ও যৌথভাবে প্রণীত উল্লেখযোগ্য গ্রন্থের মধ্যে রয়েছে,
মিথ্যা নবী

ধর্মে, মিথ্যা নবী বা মিছে নবী হলেন একজন ব্যক্তি যিনি মিথ্যাভাবে নবুয়তের বা ওহীর, অথবা প্রভুর সাথে কথা বলার দাবি করে। এটি এমন যে কেউ প্রভুর সাথে একটি বিশেষ সংযোগ দাবি করে এবং তাকে বা নিজেকে রূহানিয়তের উত্স হিসাবে, একজন কর্তৃপক্ষ, প্রচারক বা উস্তাদ হিসাবে চলাফেরা করে।
কুর​আন শরীফে বলা হয়েছে যে মুহাম্মদ হলেন "নবীদের খতম", যা মূলধারার মুসলমানদের দ্বারা বোঝা যায় যে তার বাদে যে কেউ নিজেকে নয়া নবী বলে দাবি করে সে একজন মিছে নবী । সমস্ত মূলধারার মুসলিম ওলামাদের দৃষ্টিভঙ্গি ঈসা নবীর দোসরা আগমনকে একজন নয়া নবীর আগমন হিসাবে দেখে না, যেহেতু ইসলামী মসীহ ইতিমধ্যেই একজন বর্তমান নবী ছিলেন এবং কুর​আন শরীফ ও "সুন্নত" দ্বারা শাসন করবেন, কোন নওশরিয়ৎ নিয়ে আসবেন না।
ছাওবান ইবনে কাইদাদ বর্ণনা করেছেন যে, মুহাম্মদ (সাঃ) বলেছেন;
আবু হুরায়রা বর্ণনা করেছেন যে মুহাম্মদ (সাঃ) বলেছেন;
মুহাম্মদ (সাঃ) আরও বলেছেন যে এই দজ্জালদের মাঝে আখেরী হবে ইসলামবিরোধী, আল-মসীহ আদ-দজ্জাল (প্রতারক মসীহ) দজ্জাল "হাদিস" সাহিত্যে উল্লেখ ও বর্ণনা করা হয়েছে।
সামুরা ইবনে জুনদুব বর্ণনা করেছেন যে একবার মুহাম্মদ (সাঃ) (একটি সূর্যগ্রহণের অনুষ্ঠানে একটি বয়ান দেওয়ার সময়) বলেছিলেন;
আনাস ইবনে মালিক বর্ণনা করেন যে, মুহাম্মদ বলেছেন;
ইমাম মাহদী কিয়ামতের আগে পৃথিবীতে আবির্ভূত হবেন। ঈসার দোসরা আগমনের সময়, নবী ঈসা দজ্জালকে কতল করতে ফিরে আসবেন। মুসলমানরা বিশ্বাস করে যে ঈসা এবং মাহদী উভয়ই দুনিয়াকে অন্যায়, বেইন্সাফ এবং জুলুম থেকে আজাদ করবে, সহী সালামৎ নিশ্চিত করবে।
দুলাল গাজী

শাহজাদা দানিয়াল যিনি দুলাল গাজী নামেও পরিচিত ছিলেন বিহারের সাবেক হাকিম যখন তার পিতা আলাউদ্দীন হোসেন শাহ শাহী বাংলার সুলতান ছিলেন। ১৪৯৮ সালের কামতা বিজয়ে অংশগ্রহণ করে দানিয়াল তার পিতার অধীনে সেই বিজিত রাজ্য নিজের মৃত্যু পর্যন্ত শাসন করেন।
শাহজাদা দানিয়াল পঞ্চদশ শতকে একটি বাঙ্গালী সুন্নি মুসলিম পরিবারে জন্মগ্রহণ করেন। ১৪৯৪ সালে, তার পিতা হোসেন শাহী বাংলার উজির ছিলেন এবং সুলতান শামসউদ্দিন মোজাফফর শাহকে পরাজিত করে সালতানাতের আরেকটি রাজবংশ স্থাপন করেন। দানিয়ালের সতেরোটি ছোট ভাই এবং অন্তত এগারোটি বোনের মাঝে নাসিরউদ্দিন নুসরাত শাহ এবং গিয়াসউদ্দিন মাহমুদ শাহ পরবর্তীতে বাংলার সুলতান হন।
বাংলা সালতানাতের সম্মানিত শাহজাদা হিসাবে, দানিয়াল অত্যন্ত গুরুত্বপূর্ণ ভূমিকা পালন করেন। আলাউদ্দিন হোসেন শাহ নিকটবর্তী জৌনপুর সালতানাতের পরাজিত সুলতান হোসেন শাহ শরকীকে আশ্রয় দেওয়ায় ১৪৯৫ খ্রিস্টাব্দে দিল্লী সালতানাতের পাঠান সুলতান সিকান্দার লোদি বাংলার দিকে একটি অভিযান শুরু করেন। আলাউদ্দিন হোসেন শাহ বাংলার সেনাবাহিনীর সেনাপতির দায়িত্ব দানিয়ালকে প্রদান করেন। উভ​য় সালতানাতের বাহিনী বাঢ় নগরীতে সাক্ষাৎ করে, এবং সেনাপতি দানিয়াল দুই পক্ষের মধ্যে একটি শান্তিচুক্তি স্থাপন করতে সফল হন। এভাবে দানিয়াল বাংলাকে একটি সম্ভাবিত বহিরাক্রমণ থেকে বাঁচাতেও সফল হয়েছিলেন। চুক্তিটি আনুষ্ঠানিকভাবে বাঢ় নগরীকে দুই সালতানাতের সীমানা হিসেবে চিহ্নিত করেছিল।
৯০৩ হিজরিতে (১৪৯৭-১৪৯৮ খ্রীষ্টাব্দ), দানিয়াল মুঙ্গের কেল্লায় একটি খিলান নির্মাণ করেছিলেন এবং দরগাহ-ই-শাহ নফা (পীর নফা নামেও পরিচিত) এর পূর্ব দেয়ালে এই ঘটনার উল্লেখ শিলালিপিতে রক্ষিত আছে। দানিয়ালকে নিয়ে বহু স্থানীয় কিংবদন্তিও আছে, এবং অনেকেরই ধারণা যে দরগাহের নির্মাতাও দানিয়াল ছিলেন।
১৪৯৮ সালে, তিনি আসামের হিন্দু খেন রাজবংশের রাজা নীলাম্বরের বিরুদ্ধে শাহ ইসমাঈল গাজীর সেনাপতিত্বে কামতা বিজয়ে অংশগ্রহণ করেন। বিজয়ের পরে, তার পিতা তাকে সেখানকার হাকিম নিযুক্ত করেন; যার বিস্তৃতি হাজো পর্যন্ত পৌঁছেছিল এবং মধ্য আসামেও তাদের প্রসারিত করার ইচ্ছা ছিল। 
ঈদুল আযহা ৯০৫ হিজরীতে (জুলাই ১৫০০), দানিয়াল বঙ্গে একটি জামে মসজিদ প্রতিষ্ঠা করেন। দানিয়াল প্রায় ১৭ বছর কামতা শাসন করেছিলেন। হারুপ নারায়ণের নেতৃত্বে আসামের দ্বিতীয় বারো-ভূইয়াঁদের থেকে ক্রমবর্ধমান প্রতিরোধের ফলস্বরূপ, দানিয়াল এবং তার উজিরদের ১৫১৫ সালের মধ্যে পরাস্ত করে হত্যা করা হয়, এইভাবে এই এলাকার উপর সালতানাতের আধিপত্যের অবসান ঘটে। তবে দানিয়ালের উত্তরসূরি হিসাবে মুসুন্দার গাজী কামরূপে হুকুমত গঠন করেন।
আজীজুল হক

আজীজুল হক (২ মার্চ ১৯৩০–২৭ আগস্ট ২০০১) বাংলাদেশের সাহিত্যিক, শিক্ষাবিদ, প্রাবন্ধিক ও কবি ছিলেন। বাংলা সাহিত্যে বিশেষ অবদানের জন্য তিনি ১৯৮৯ সালে বাংলা একাডেমি পুরস্কার পান।
আজীজুল হক ২ মার্চ ১৯৩০ সালে তৎকালীন যশোর জেলার মাগুরা মহাকুমার শ্রীপুরের তারাউজাল গ্রামে জন্মগ্রহণ করেন। তার পিতার নাম মুন্সী মোহাম্মদ জবেদ আলী এবং মাতা রহিমা খাতুন। তিনি গ্রামের আপার প্রাইমারী স্কুলে এবং পরে আম তৈল মধ্য ইংরেজি স্কুলে লেখাপড়া করে ১৯৪৭ সালে তিনি শ্রীপুর মহেশচন্দ্র উচ্চ ইংরেজি স্কুল থেকে ম্যাট্রিকুলেশন পাশ করেন। ১৯৪৯ সালে তিনি বাগেরহাট পি সি কলেজ থেকে আইএ পাশ করেন। এর পর ঢাকা বিশ্ববিদ্যালয় থেকে ১৯৫১ সালে বিএ এবং ১৯৫৬ সালে ভাষা ও সাহিত্যে এমএ ডিগ্রী অর্জন করেন।
হক ১৯৫৭ সালে সাতক্ষীরা সরকারি কলেজে অধ্যাপনার মাধ্যমে কর্মজীবন শুরু করেন। তিনি ১৯৫৮ সালে সরকারি মাইকেল মধুসূদন মহাবিদ্যালয়ের বাংলা বিভাগে যোগদান করেন এবং ১৯৮৮ সালে অবসরগ্রহণ করেন।
হক ১৯৬২ সালে সাতক্ষীরা জেলার সুলতানপুর গ্রামের সেলিনা বেগমকে বিয়ে করেন। এই দম্পতীর দুই পুত্র এম এম সবজুল হক ও এম সীমাউল হক।
তার কাব্যজীবনের সূচনা হয় বিদ্যালয়ে পাঠকালীন সময়ে। ১৯৫২ সালের ভাষা আন্দোলনের প্রেক্ষাপটে রচিত ‘কৃষ্ণ চূড়ার তৃষ্ণা’ তার সমাজ সচেতনতার ও শিল্প রূপায়নের অপূর্ব বহিঃ প্রকাশ। ১৯৬৮ সালে তার প্রথম কাব্যগ্রন্থ ‘ঝিনুক মুহূর্ত সূর্যকে’। ১৯৭৬ সালে দ্বিতীয় কাব্যগ্রন্থ ‘বিনষ্টের চিৎকার’ ১৮৮৯ সালে তৃতীয় কাব্যগ্রন্থ ‘ঘুম ও সোনালী ঈগল’ এবং ১৯৯৪ সালে ‘আজীজুল হকের কবিতা’ নামক কাব্যগ্রন্থ প্রকাশিত হয়।
আজীজুল হকের উল্লেখযোগ্য প্রকাশিত গ্রন্থের মধ্যে রয়েছে:-
আজীজুল হক ২৭ আগস্ট ২০০১ সালে যশোরে মৃত্যুবরণ করেন। তাকে যশোরের কারবালাস্থ গোরস্থানে সমাহিত করা হয়।
কাজী আবুল কাশেম স্টেডিয়াম

কাজী আবুল কাশেম স্টেডিয়াম (পটুয়াখালী স্টেডিয়াম নামেও পরিচিত) ১৯৭৩ সালে স্থাপিত, বাংলাদেশের একটি জেলা পর্যায়ের স্টেডিয়াম। ১০ হাজার দর্শক ধারণক্ষমতা সম্পন্ন ক্রীড়া স্থাপনাটি বাংলাদেশের পটুয়াখালী জেলার প্রথম ও একমাত্র স্টেডিয়াম। এটি জেলার পুরাতন বাস স্ট্যান্ডের দক্ষিণে টেকনিক্যাল ট্রেনিং ইন্সটিটিউটের পূর্বে অবস্থিত। ক্রীড়া স্থাপনাটি বিভিন্ন ধরনের খেলাধুলা ও প্রশিক্ষণ, বাংলাদেশের জাতীয় দিবসসমূহের রাষ্ট্রীয় অনুষ্ঠানের জন্য ব্যবহার করা হয়। জমি অধিগ্রহণের পর বেশ কয়েক পর্যায়ে স্টেডিয়ামটির নির্মাণ ও সংস্কার করা হয়েছে। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় পুটুয়াখালী জেলা ক্রীড়া সংস্থার তত্ত্বাবধায়নে রয়েছে।
পটুয়াখালী স্টেডিয়াম ১৯৭৩ সালে নির্মাণের পরিকল্পনা ও জমি অধিগ্রহণ করা হয়। ১৯৭৭-১৯৭৮ অর্থবছরে স্টেডিয়ামের নির্মাণ শুরু হয়। ১৯৯০ সালে স্টেডিয়ামের অংশ হিসেবে নবনির্মিত ব্যায়ামাগার যুক্ত হয়। ১৯৯৩-১৯৯৪ সালে ২৫ লক্ষ ৬২ হাজার টাকা ব্যয়ে স্টেডিয়ামটির কিছু সংস্কার করা হয়। ১৯৯৮ সালে স্টেডিয়ামের প্যাভিলিয়ন বর্ধন করা হয়। দীর্ঘদিন রক্ষণাবেক্ষণের অভাবে স্টেডিয়ামটি পরিত্যক্ত হয়েছিল। ২০১১ সালের ১০ সেপ্টেম্বর দর্শক গ্যালারির কিছু অংশ ও প্যাভিলিয়ন ভবনের চারটি স্তম্ভ ধসে পড়ে। ২০১৭ সালের জুনের মধ্যে স্টেডিয়ামটির দ্বিতল প্যাভিলিয়ন ও ১১ ধাপ বিশিষ্ট ১০০ ফুট গ্যালারী ২ কোটি ৭৮ লক্ষ ৩৩ হাজার টাকা ব্যয়ে পুনঃনির্মাণ করা হয়। ২০১৮ সালের ৮ ফেব্রুয়ারি সংস্কারের পর স্টেডিয়ামটি কাজী আবুল কাশেমের নামে নামকরণ করে পুনরায় উদ্বোধন করা হয়।
পটুয়াখালী স্টেডিয়ামটির উত্তর ও দক্ষিণ প্রান্ত ডিম্বাকার। স্টেডিয়ামের মূল মাঠ আয়ত-ডিম্বাকৃতির। মূল মাঠটি পুরপুরি গ্যালারী বেস্টিত নয়, শুধু পশ্চিমাংশে প্যাভিলিয়ন ও ১১ ধাপ বিশিষ্ট দর্শকদের বসার সারি আছে। ২০১৪ সালের হিসাব অনুযায়ী স্টেডিয়ামটির গ্যালারী ১০ হাজার দর্শক ধারণ করতে পারে।
পটুয়াখালী স্টেডিয়ামে বাংলাদেশের জাতীয় দিবসসমূহ তথা বাংলাদেশের স্বাধীনতা দিবস ও বিজয় দিবসের রাষ্ট্রীয় অনুষ্ঠান নিয়মিত আয়োজিত হয়। স্টেডিয়ামটি জেলা আর আঞ্চলিক পর্যায়ের বয়স ভিত্তিক ফুটবল, মল্লক্রীড়া, ব্যাডমিন্টন ও কাবাডি প্রতিযোগিতা এবং স্থানীয় ভলিবল ও ক্রিকেট লীগের খেলার মূল স্থান হিসেবে বহুল ব্যবহৃত হয়। অনিয়মিত কার্যক্রম হিসেবে এখানে বিভিন্ন জনসামাবেশ হয়ে থাকে।
সাইফুদ্দাহার শহীদ

সাইফুদ্দাহার শহীদ ( – ২০২২), যিনি সাইফ শহীদ নামে সমধিক পরিচিত, ছিলেন একজন বাংলাদেশী যন্ত্রকৌশলী। তিনি কম্পিউটারে বাংলা লেখার প্রথম বাণিজ্যিক সফটওয়্যার 'শহীদলিপি'র নির্মাতা। ম্যাকিন্টশ কম্পিউটারে ব্যবহারের জন্য ১৯৮৫ সালে শহীদলিপি তৈরি করেন তিনি।
তিনি ফৌজদারহাট ক্যাডেট কলেজের ছাত্র ছিলেন। এরপর তিনি বাংলাদেশ প্রকৌশল বিশ্ববিদ্যালয় থেকে যন্ত্রকৌশলে স্নাতক ডিগ্রি লাভ করেন।
সাইফুদ্দাহার শহীদ বেক্সিমকো কম্পিউটারসের ব্যবস্থাপনা পরিচালক ছিলেন। পরবর্তীকালে তিনি ঢাকায় ন্যাশনাল কম্পিউটারস নামে নিজের প্রতিষ্ঠান চালু করেন এবং এই প্রতিষ্ঠানের মাধ্যমেই ১৯৮৫ সালে অ্যাপল ম্যাকিন্টশ কম্পিউটারে বাংলা লেখার প্রথম বাণিজ্যিক সফটওয়্যার শহীদলিপি বাজারজাত করেন। বাংলাদেশে এই সফটওয়্যার প্রথম জাতীয় গণমাধ্যম ইনস্টিটিউটে ব্যবহৃত হয়। সেসময় শহীদলিপি দিয়ে দৈনিক আজাদ এবং পাক্ষিক তারকালোকসহ বিভিন্ন সাময়িকী ও সংবাদপত্র প্রকাশিত হয়। নব্বইয়ের দশকের শুরুর দিকে তিনি যুক্তরাষ্ট্রে চলে গেলে শহীদলিপির অগ্রযাত্রা ধীরে ধীরে থেমে যায়।
বিজয় বাংলা সফটওয়্যারের নির্মাতা মোস্তাফা জব্বার সাইফুদ্দাহার শহীদকে কম্পিউটারে বাংলা ভাষা প্রচলনের পথিকৃৎ হিসেবে অভিহিত করেন।
তিনি দেশের তথ্যপ্রযুক্তি ব্যবসা খাতের প্রথম সংগঠন বাংলাদেশ কম্পিউটার সমিতির প্রতিষ্ঠাকালীন সহসভাপতি হিসেবে দায়িত্ব পালন করেন। এছাড়া সাইফুদ্দাহার শহীদের উদ্যোগে বাংলাদেশ অ্যামেচার রেডিও লিগ (বিএআরএল) গঠিত হয়।
তিনি ২০২২ সালের ৯ জানুয়ারি যুক্তরাষ্ট্রের নিউ মেক্সিকো অঙ্গরাজ্যের আলবুকার্কে ৭৪ বছর বয়সে মৃত্যুবরণ করেন।
সিয়াটল–টাকোমা আন্তর্জাতিক বিমানবন্দর

সিয়াটল–টাকোমা আন্তর্জাতিক বিমানবন্দর হল মার্কিন যুক্তরাষ্ট্রের ওয়াশিংটন রাজ্যের সিয়াটল মহানগর অঞ্চলে উড়ান পরিষেবা পরিবেশনকারী প্রাথমিক বাণিজ্যিক বিমানবন্দর। এটি ডাউনটাউন সিয়াটলের প্রায় ১৪ মাইল (২৩ কিমি) দক্ষিণে ও ডাউনটাউন টাকোমার ১৮ মাইল (২৯ কিমি) উত্তর-উত্তরপূর্বে সীট্যাক শহরে অবস্থিত। উত্তর আমেরিকার প্রশান্ত মহাসাগরীয় উত্তর-পশ্চিম অঞ্চলের বৃহত্তম বিমানবন্দরটি অরেগনের পোর্টল্যান্ড ও ব্রিটিশ কলাম্বিয়ার ভ্যানকুভার মধ্যে অবস্থিত এবং সিয়াটল বন্দরের মালিকানাধীন।
সমগ্র বিমানবন্দরটি ২,৫০০ একর বা ৩.৯ বর্গ মাইল (১০ বর্গকিমি) এলাকা জুড়ে রয়েছে,[1] একই রকম বার্ষিক যাত্রী সংখ্যার সঙ্গে অন্যান্য মার্কিন বিমানবন্দরের তুলনায় অনেক ছোট। বিমানবন্দরটি থেকে উত্তর আমেরিকা, ইউরোপ, মধ্যপ্রাচ্য ও এশিয়ার শহরগুলিতে উড়ান রয়েছে। এটি আলাস্কা এয়ারলাইন্সের প্রাথমিক কেন্দ্র, যার সদর দপ্তর বিমানবন্দরের নিকট অবস্থিত। এটি ডেল্টা এয়ারলাইন্সের একটি হাব ও আন্তর্জাতিক গেটওয়ে, যা ২০১১ সাল থেকে বিমানবন্দরে প্রসারিত হয়েছে। চৌত্রিশটি বিমানসংস্থা ৯১ টি বিরতিহীন অভ্যন্তরীণ ও ২৮ টি আন্তর্জাতিক গন্তব্যে পরিষেবা প্রদান করে।
সিয়াটল–টাকোমা আন্তর্জাতিক বিমানবন্দরের চারটি কনকোর্সে ১০৩ টি গেট এবং দুটি স্যাটেলাইট ভবন রয়েছে। উত্তর ও দক্ষিণ স্যাটেলাইট নামের দুটি স্যাটেলাইট টার্মিনাল ভবন, স্যাটেলাইট ট্রানজিট সিস্টেম নামে একটি তিন-লাইনের স্বয়ংক্রিয় পিপল মুভার ব্যবস্থা দ্বারা মূল টার্মিনালের চারটি কনকোর্সের সাথে সংযুক্ত রয়েছে। ভূগর্ভস্থ গণপরিবহন যাত্রীদের দ্রুত কেন্দ্রীয় টার্মিনালের চারটি কনকোর্সের মধ্যে এবং দুটি স্যাটেলাইট টার্মিনালের বাইরে নিয়ে যায়। প্রস্থান টার্মিনাল নির্বিশেষে সমস্ত অ-প্রকাশিত আন্তর্জাতিক আগমন বর্তমানে দক্ষিণ স্যাটেলাইট টার্মিনালে পরিচালনা করা হয়।
মায়ামি আন্তর্জাতিক বিমানবন্দর

এমআইএ নামেও পরিচিত ও ঐতিহাসিকভাবে উইলকক্স ফিল্ড নামেও পরিচিত মায়ামি আন্তর্জাতিক বিমানবন্দর হল মার্কিন যুক্তরাষ্ট্রে ফ্লোরিডা রাজ্যের মায়ামি অঞ্চলে পরিষেবা প্রদানকারী প্রাথমিক বিমানবন্দর। বিমানবন্দরটি থেকে লাতিন আমেরিকার প্রতিটি দেশ সহ ১৬৭ টি অভ্যন্তরীণ ও আন্তর্জাতিক গন্তব্যে ১,০০০ টিরও বেশি উড়ান পরিষেবা রয়েছে এবং এটি এই এলাকায় উড়ান পরিষেবা পরিবেশনকারী তিনটি বিমানবন্দরের মধ্যে একটি। বিমানবন্দরটি মেট্রোপলিটান মায়ামির ডাউনটাউন মায়ামি থেকে ৮ মাইল (১৩ কিমি) উত্তর-পশ্চিমে মিয়ামি-ডেড কাউন্টির একটি অসংগঠিত এলাকায় মায়ামি ও মিয়ামি স্প্রিংস শহরের সংলগ্ন ও ভার্জিনিয়া গার্ডেন গ্রাম অবস্থিত। কাছাকাছির মধ্যে হায়ালিয়া ও ডোরাল শহর এবং আদমশুমারি-নির্ধারিত স্থান ফন্টেইনব্লু রয়েছে।
এটি দক্ষিণ ফ্লোরিডার দীর্ঘ দূরত্বের আন্তর্জাতিক উড়ানের জন্য প্রধান বিমানবন্দর এবং সমগ্র আমেরিকা, ইউরোপ, আফ্রিকা ও এশিয়ার শহরগুলিতে যাত্রী ও পণ্য উড়ান সহ দক্ষিণ-পূর্ব মার্কিন যুক্তরাষ্ট্রের একটি কেন্দ্র। এটি মার্কিন যুক্তরাষ্ট্র এবং দক্ষিণে লাতিন আমেরিকা ও ক্যারিবিয়ানের মধ্যে বৃহত্তম প্রবেশদ্বার এবং মার্কিন যুক্তরাষ্ট্রের বৃহত্তম বিমানসংস্থা হাবগুলির মধ্যে একটি।
মায়ামি আন্তর্জাতিক বিমানবন্দর ১,৩৩৫ হেক্টর (৩,৩০০ একর) জুড়ে বিস্তৃত রয়েছে। এটি মোট উড়োজাহাজ পরিচালনা ও মোট পণ্যবাহী উড়োজাহাজ পরিচালনার দিক থেকে ফ্লোরিডার ব্যস্ততম বিমানবন্দর এবং এটি মোট যাত্রী পরিবহনের দিক থেকে অরল্যান্ডোর পর দ্বিতীয় ব্যস্ততম বিমানবন্দর। বিমানবন্দরটি আমেরিকান এয়ারলাইন্সের তৃতীয় বৃহত্তম হাব এবং বিমানসংস্থার জন্য লাতিন আমেরিকা ও ক্যারিবিয়ানের প্রাথমিক প্রবেশদ্বার হিসেবে কাজ করে। মায়ামি যাত্রী ও পণ্য পরিচালনা উভয়ের জন্য আভিয়ানকা, ফ্রন্টিয়ার এয়ারলাইন্স ও এলএটিএএম-এর জন্য একটি মনোনিবেশ শহর হিসেবেও কাজ করে।
গালাহ

গালাহ বিজ্ঞানী নাম
Eolophus roseicapilla),
ইওলোফাস-রোজইকাপিলাস (ভিইলোট, 1817)গালাহ বিদেশি পাখি,এ পাখি বাংলাদেশে ও ভারতবর্ষে কোথাও পাওয়া যায় না। অস্ট্রেলিয়া নিউজিল্যান্ড এ সমস্ত দেশে গালাহ দেখা যায়। এরা দলবদ্ধ ভাবে বসবাস করে। এবং আনন্দচিত্তে অবাধ জীবনযাপন করে থাকে।
গালাহ শব্দটি "গিলা" থেকে উদ্ভূত, একটি শব্দ যা ইউওয়ালারায় এবং প্রত্যন্ত আদিবাসী ভাষায় পাওয়া যায়।
গালাহ দৈর্ঘ্যে প্রায় ৩৫ সেমি (১৪ইঞ্চি) এবং ওজন ২৭০-৩৫০ গ্রাম (১২-১২ আউন্স)। এটির রয়েছে ফ্যাকাশে রূপালী বর্ণ থেকে ধূসর বর্ণের একটি পিঠ, একটি ফ্যাকাশে ধূসর বর্ণের লেজ, গোলাপী বর্ণের মুখ ও স্তন এবং একটি হালকা গোলাপী বর্ণের চলনশীল ঝুঁটি রয়েছে। এটির একটি হাড়ের রঙের চঞ্চু রয়েছে এবং চোখের বলয়ের খালি চামড়াটি ক্যারুনকুলেটেড। এর ধূসর বর্ণের পা রয়েছে। লিঙ্গ অভিন্ন প্রদর্শিত হয়; প্রাপ্তবয়স্ক পাখি আইরিসের রঙে ভিন্ন হয়; পুরুষজাতীয় পাখিদের খুব গাঢ় বাদামী (প্রায় কালো) আইরিস থাকে এবং স্ত্রীজাতীয় পাখিদের মধ্য-বাদামী বা লাল আইরিস থাকে। প্রাপ্তবয়স্করা অল্পবয়সীদের চেয়ে বেশি উজ্জ্বল রঙের হয়। অল্পবয়সীদের ধূসর স্তন, মুকুট, ঝুঁটি এবং বাদামী আইরিস থাকে যার সাথে সাদা রঙের নন-ক্যারুকুলেটেড চোখের রিং থাকে।
যা দেখতে খুবই সুন্দর লাগে।
রোজ ককাটু, রোজেট ককাটু, রোজ-ব্রেস্টেড ককাটু, উইলক ককাটু কাটঠুকরা
অস্ট্রেলিয়ার বেশিরভাগ গালাহ জুড়ে পাওয়া যায় এই সুন্দর উজ্জ্বল গোলাপী এবং ধূসর পাখিগুলি আমাদের দেশীয় গুল্মগুলির একটি আইকন হয়ে উঠেছে এবং প্রধানত অভ্যন্তরীণ সমভূমিতে কাঠের বেল্ট বা জলধারার সীমানা ঘেঁষে গাছের সাথে বাস করতে পছন্দ করে তবে বিভিন্ন পরিবেশেও পাওয়া যায় সহ মরুভূমি রেইনফরেস্ট পর্বতমালা, সমতল তৃণভূমি এবং উপকূলীয় এলাকা। খরার ফলে অনেকেই আরও যাযাবর হয়ে উঠেছে এবং বৃহত্তর সংখ্যক মানুষ আমাদের সবুজ উপকূল এবং শহুরে অঞ্চলের দিকে যাচ্ছে খাদ্য ও জলের সন্ধানের জন্য যা শুষ্ক অঞ্চলে ক্রমশ দুর্লভ হয়ে উঠছে।
একটি বড় মাথা, ছোট পুরু ঘাড় এবং কম্প্যাক্ট ভারী দেহের সাথে, তারা তাদের 2টি শক্তিশালী রঙ দ্বারা সহজেই সনাক্ত করা যায় (যদিও আকার এবং রঙের বৈচিত্রগুলি ফ্যাকাশে গোলাপী থেকে প্রায় লাল পর্যন্ত ঘটে) একটি উজ্জ্বল গোলাপী ঘাড় এবং শরীর মাথায় ফ্যাকাশে গোলাপী ক্রেস্ট, সংক্ষিপ্ত ধূসর ডানা এবং লেজ, একটি শক্তিশালী ছোট ধূসর হুকযুক্ত চঞ্চু, ছোট পুরু ধূসর স্কেলযুক্ত পা এবং পায়ের আঙ্গুল বিশিষ্ট চোখ - পুরুষদের বাদামী চোখ এবং মহিলাদের বাদামী পুতুল কিন্তু লাল/তামাটে আইরিস। 2টি উপ-প্রজাতি রয়েছে যা চোখের চারপাশে রিং বা ত্বক দ্বারা আলাদা করা হয় যা পশ্চিমের পাখিদের মধ্যে সাদা এবং পূর্বের <ref>
হাসান ইবনে হাসান

হাসান ইবনে হাসান (), হাসান মুসান্না () নামে অধিক পরচিত, মুহাম্মাদের প্রপৌত্র ছিলেন।
তার পিতা ছিলেন হাসান ইবনে আলী। তার মাতা ছিলেন খাওলাহ বিনতে মানযুর ইবনে জাবান ইবনে সাইয়ার ফাযারি। হাসান মুসান্না কারবালার ময়দানে উপস্থিত ছিলেন। আহমাদ ইবনে ইব্রাহিম হাসানী, আবু মিখনাফ থেকে উদ্ধৃত একটি রেওয়ায়েতে বলেন যে, তখন তার বয়স ছিল উনিশ বা বিশ।
আশুরার দিনে তিনি হোসাইনের পাশে সাহসিকতার সাথে লড়াই করেন এবং আহত ও বন্দী হন। তার মামা আসমা বিন খারিজাহ ফাযারি তাকে রক্ষা করেন। তিনি কুফায় অসুস্থতার দিনগুলো পার করেন; এবং সুস্থ হয়ে তিনি মদিনায় ফিরে আসেন।
হাসান মুসান্নাকে তার চাচা হোসাইন ইবনে আলী বিয়ে করার জন্য নিজের দুই কন্যা সুকাইনা ও ফাতিমাকে বেছে নেয়ার জন্য প্রস্তাব দিয়েছিলেন। হাসান অত্যন্ত লাজুক স্বভাবের ছিলেন। তিনি ফাতিমাকে বেছে নিয়েছিলেন, কারণ তার সাথে তার দাদী ফাতিমাতুজ জাহরার অনেক মিল ছিল।
সাইয়েদ ইবনে তাউস হাসান বিন হাসানসহ ইমাম হাসানের আরো কিছু সন্তানের যোগ্যতা ও আভিজাত্য সম্পর্কে লিখেন যে, এরা এমন লোক যাদের মর্যাদা ও যোগ্যতা সকল মুসলমান স্বীকার করেন।
হাসান এবং হোসাইনের বংশধরের তালিকা সম্পর্কে আলী রেজা থেকে বর্ণিত একটি বর্ণনার অংশ অনুসারে অনুমান করা হয় যে, হাসান মুসান্নার অনেক সন্তান ছিল। ইমাম হাসানের বংশধর তার এবং তার আরেক ভাই যায়েদের মাধ্যমে অব্যাহত ছিল। এই রেওয়ায়েতে বর্ণিত হয়েছে: "হাসান বিন আলীর বংশধর তার দুই পুত্র জায়েদ এবং হাসানের মাধ্যমে অব্যাহত ছিল। যায়েদের একটি পুত্র ছিল যার নাম ছিল হাসান । এছাড়াও, হাসান মুসান্নার আবদুল্লাহ কামিল, ইব্রাহিম গামর এবং ফাতিমা বিনতে হোসাইন থেকে হাসান মুসাল্লাস নামে পুত্রসন্তান ছিল। আর উম্মে ওয়ালাদ থেকে জাফর ও দাউদ; রামলা বিনতে সাঈদ বিন যায়িদ থেকে মুহাম্মদ; যিনি হাসানের তৃতীয় প্রজন্মকে অব্যাহত রেখেছেন।"
বর্গ (বাংলা ব্যাকরণ)

বাংলা ব্যাকরণে, বাক্যের বর্গ বা সংক্ষেপে বর্গ বলতে বাক্যের মধ্যে একাধিক শব্দ দিয়ে গঠিত বাক্যাংশকে বোঝায়। বৰ্গকে বাক্যের একক বলা হয়।
উদাহরণ:
এই বাক্যে ‘মালা ও মায়া’, ‘খুব সকালে’, ‘বাড়ির সামনে দাঁড়িয়ে থাকা’, ‘স্কুল-বাসে’, ‘উঠে পড়লো’ শব্দগুচ্ছ এক একটি বর্গ।
কোনো একটি বর্গ বাক্যের মধ্যে যে পদের মতো আচরণ করে, সেই পদের নাম অনুযায়ী বর্গের নাম হয়।
বিশেষ্য পদের আগে এক বা একাধিক বিশেষণ বা সম্বন্ধপদ যুক্ত হয়ে বিশেষ্য বর্গ তৈরি হয়। যেমন – 
সংযোজক পদ দ্বারা দুইটি বিশেষ্য যুক্ত হয়েও বিশেষ্যবর্গ তৈরি হয়। যেমন – 
বিশেষণবর্গ হচ্ছে বিশেষণজাতীয় শব্দের গুচ্ছ। যেমন - 
ক্রিয়াবিশেষণবর্গ হলো সেসব শব্দগুচ্ছ যা বাক্যে একত্রে ক্রিয়াবিশেষণ হিসাবে কাজ করে। যেমন–
বাক্যের বিধেয় অংশের ক্রিয়াপদ ক্রিয়াবর্গ তৈরি করে। যেমন–
আরব বিশ্বের বৃহত্তম শহরের তালিকা

এটি আরব বিশ্বের বৃহত্তম শহরের একটি তালিকা। আরব বিশ্বকে এখানে আরব লীগের ২২ টি সদস্য রাষ্ট্র হিসাবে সংজ্ঞায়িত করা হয়েছে।
অফিসিয়াল শহর অনুযায়ী আরব বিশ্বের বৃহত্তম শহরসমূহের তালিকা:
পূরক

পূরক হলো একটি বাক্য বা বাক্যাংশের বিধেয় অংশের ক্রিয়াপদকে সাহায্যকারী বিশেষ্য পদ। এটি বিশেষ্য পদের একটি প্রকারভেদ।
তবে বাচ্যের পরিবর্তনের কারণে পূরক পদের বদল হতে পারে। "টম রসায়ন পড়ছে" এই উদাহরণটিতে ‘টম’ উদ্দেশ্য হলে ‘রসায়ন’ হবে পূরক। কিন্তু বাচ্যের পরিবর্তনের ফলে পরবর্তী উদাহরণটিতে ‘রসায়ন’ যখন বাক্যের প্রথমে এসেছে, তখন এটিই উদ্দেশ্যে পরিণত হয়েছে এবং ‘টম’ পূরক হয়ে গেছে।
ডেনভার আন্তর্জাতিক বিমানবন্দর

ডেনভার আন্তর্জাতিক বিমানবন্দর, স্থানীয়ভাবে ডিআইএ নামে পরিচিত, পশ্চিম মার্কিন যুক্তরাষ্ট্রের একটি আন্তর্জাতিক বিমানবন্দর, যা প্রাথমিকভাবে কলোরাডোর ডেনভার মহানগর, সেইসঙ্গে ফ্রন্ট রেঞ্জ আরবান করিডোরের উড়ান পরিষেবা পরিবেশন করে। এটি ৩৩,৫৩১ একর (৫২.৪ বর্গমাইল; ১৩৫.৭ বর্গকিমি) জুড়ে বিস্তৃত, বিমানবন্দরটি স্থলভাগের দিক থেকে উত্তর আমেরিকার বৃহত্তম বিমানবন্দর এবং কিং ফাহদ আন্তর্জাতিক বিমানবন্দরের পরে বিশ্বের দ্বিতীয় বৃহত্তম। রানওয়ে ১৬আর/৩৪এল এর দৈর্ঘ্য ১৬,০০০ ফুট (৩.০৩ মাইল; ৪.৮৮ কিমি), যা উত্তর আমেরিকার দীর্ঘতম জনসাধারণের ব্যবহারের রানওয়ে এবং বিশ্বের সপ্তম দীর্ঘতম রানওয়ে। বিমানবন্দরটি ডাউনটাউন ডেনভার থেকে ২৫ মাইল (৪০ কিমি) সড়ক দূরত্বে, সাবেক স্ট্যাপলটন আন্তর্জাতিক বিমানবন্দর থেকে ১৯ মাইল (৩১ কিমি) দূরে অবস্থিত। বিমানবন্দরটি আসলে কেন্দ্রীয় ডেনভারের তুলনায় অরোরা শহরের কাছাকাছি, এবং হোটেলের মত অনেক বিমানবন্দর পরিষেবাসমূহ অরোরা বা ডেনভার মেইলিং ঠিকানা ব্যবহার করে।
বর্তমানে ডিইএন থেকে ২৩ টি বিমানসংস্থার মাধ্যমে উত্তর আমেরিকা, লাতিন আমেরিকা, ইউরোপ ও এশিয়া জুড়ে মধ্যে ২১৫ টি গন্তব্যে বিরতিহীন পরিষেবা রয়েছে; এটি মার্কিন যুক্তরাষ্ট্রের চতুর্থ বিমানবন্দর, যা ২০০ টির অধিক গন্তব্যে উড়ান পরিষেবা প্রদান করে। বিমানবন্দরটি ইউনাইটেড এয়ারলাইন্স ও ফ্রন্টিয়ার এয়ারলাইন্স উভয়ের জন্য একটি হাব এবং এটি সাউথওয়েস্ট এয়ারলাইন্সের জন্য বৃহত্তম কার্যক্রম ঘাঁটিগুলির মধ্যে একটি হিসাবে কাজ করে। বিমানবন্দরটি ৩৫,০০০ জনেরও বেশি কর্মচারী সহ কলোরাডোর বৃহত্তম নিয়োগকর্তা। বিমানবন্দরটি গ্রেট সমভূমির পশ্চিম প্রান্তে এবং রকি পর্বতমালার ফ্রন্ট রেঞ্জের দৃষ্টির মধ্যে অবস্থিত।
ডিআইএন ২০২০ সালে বিশ্বের ৮তম ব্যস্ততম বিমানবন্দর এবং যাত্রী পরিবহনের দিক থেকে মার্কিন যুক্তরাষ্ট্রের ৩য় ব্যস্ততম বিমানবন্দর ছিল; ডিআইএন ২০০০ সাল থেকে প্রতি বছর বিশ্বের শীর্ষ ২০ টি ব্যস্ততম বিমানবন্দরের মধ্যে রয়েছে।
কিম জিন-ইয়া

কিম জিন-ইয়া (, ; জন্ম: ৩০ জুন ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব সিউল এবং দক্ষিণ কোরিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৫ সালে, জিন-ইয়া দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। দলগতভাবে, জিন-ইয়া এপর্যন্ত ২টি শিরোপা জয়লাভ করেছেন, যার উভয়ই দক্ষিণ কোরিয়ার বয়সভিত্তিক দলের হয়ে জয়লাভ করেছেন।
কিম জিন-ইয়া ১৯৯৮ সালের ৩০শে জুন তারিখে দক্ষিণ কোরিয়ার ইনছনে জন্মগ্রহণ করেছেন এবং সেখানেই তার শৈশব অতিবাহিত করেছেন।
জিন-ইয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
মুহাম্মাদ নফসে যাকিয়্যা

মুহাম্মাদ ইবনে আব্দুল্লাহ ইবনে হাসান মুসান্না ইবনে হাসান মুজতবা ইবনে আলী ইবনে আবু তালিব বা মুহাম্মাদ নফসে যাকিয়্যা ( بن علي الملقب النفس 'শুদ্ধ আত্মা'), মুসলমানদের নবী মুহাম্মাদের কন্যা ফাতিমার বংশধর ছিলেন। তিনি তার নেতৃত্বের যোগ্যতা, বাগ্মী দক্ষতা, আন্তরিক আচরণের জন্য সুপরিচিত। তিনি দ্বিতীয় আব্বাসীয় খলীফা আল মনসুরের বিরুদ্ধে মদিনায় আলীয় বিদ্রোহের নেতৃত্ব দেন। তবে তার এই বিদ্রোহ ব্যর্থ হয়। তিনি আর তার সামান্য কয়েকশ সৈন্য আব্বাসীয় বিশাল বাহিনীর মুখোমুখি হন। আব্বাসীয়দের নেতৃত্বে ছিল ইসা ইবনে মুসা। তিনি ৬ই ডিসেম্বর ৭৬২ খ্রিস্টাব্দে (১৪৫ হিজরি) নিহত হন।
প্রথমদিকে তিনি উমাইয়া খিলাফতের বিরুদ্ধে বিদ্রোহ করার সিদ্ধান্ত নিয়েছিলেন, যখন বনু হাশিম তাকে আবওয়াতে আনুগত্যের শপথ করেছিল। তাদের মধ্যে ছিল, ইবরাহিম, আস-সাফাহ আর আল মানসুর। কিন্তু খুব দ্রুতই আব্বাসীয় শাসন প্রতিষ্ঠা হয়ে গিয়েছিল। তাই যারা তার প্রতি আনুগত্যের কথা বলেছিল, তারা তাকে ত্যাগ করেছিল। পরবর্তীতে আলাওয়ীদের একটি দল তার আনুগত্য করে।
মুহাম্মাদকে পুরো খিলাফতের অনেক লোকই তার বংশীয় গৌরবের কারণে খিলাফতের অধিক যোগ্যতর ব্যক্তি মনে করতেন। নবীর সাথে তার বংশীয় সম্পর্কের কারণে প্রতিষ্ঠিত রাজনৈতিক ব্যবস্থা তাকে হুমকি মনে করত, তাই তিনি অনেক বছর ছদ্মবেশ ধারণ করেছিলেন। গোপনে ভ্রমণ করেছিলেন। তিনি এভাবে একটি বৃহদাকারের সেনাবাহিনী তৈরি করে মদিনা দখল করেন। কিন্তু তার সেনাবাহিনী ছিল উচ্ছৃঙ্খল। তিনি ১৪৫ হিজরীতে মদিনা ত্যাগ করে মক্কা ও ইয়েমেন দখল করেন। কিন্তু এর কয়েক মাস পরেই মদিনায় নিহত হন।
দ্রব্যসামগ্রীর জন্য অন্যান্য প্রদেশের উপর নির্ভরশীলতার কারণে মদিনা যেকোনো বড় বিদ্রোহের জন্য সুবিধাজনক অঞ্চল ছিলনা। আর তাছাড়া খলিফার সুশৃঙ্খল রাজকীয় সৈন্যদলের সাথে তার ভক্তদের উচ্ছৃঙ্খল বাহিনীর কোনো তুলনাই ছিল না। আব্বাসীয় সৈন্যরা সুবিধাজনক অবস্থানে থাকা সত্ত্বেও নফসে যাকিয়্যা আত্মসমর্পণ করতে অস্বীকার করেন। তিনি কয়েক দশক আগে শহরকে সুরক্ষিত করতে নবী কর্তৃক খন্দকের যুদ্ধের জন্য কৃত ঐতিহাসিক পরিখা ব্যবহার করে যুদ্ধ করার সিদ্ধান্ত নেন।
১১৮ নং ওয়ার্ড, কলকাতা পৌরসংস্থা

<templatestyles src="Module:Infobox/styles.css"></templatestyles>
ওয়ার্ড নং ১১৮, কলকাতা পৌরসংস্থা হল কলকাতা পৌরসংস্থার ১৩ নং বরোতে একটি প্রশাসনিক বিভাগ, যা ভারতের পশ্চিমবঙ্গ রাজ্যের টালিগঞ্জ সার্কুলার রোড (সাহাপুর)- নিউ আলিপুর পাড়ার কিছু অংশ নিয়ে গঠিত।
১১৮ নং ওয়ার্ডটি উত্তরে সাহাপুর শীতলতলা রোড, রজনী মুখার্জি রোড এবং এসএনরয় রোড দ্বারা সীমাবদ্ধ; বুড়োশিবতলা মেইন রোডের পূর্বে; রায় বাহাদুর এক্রয় রোডের দক্ষিণে; এবং পশ্চিমে বুড়োশিবতলা মেইন রোড।
ওয়ার্ডটি কলকাতা পুলিশের বেহালা থানা দ্বারা পরিবেশিত হয়। 
বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর। 
ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ১১৮ র মোট জনসংখ্যা ছিল ২১,৮১০ জন, যার মধ্যে ১০,৮৯৭ (৫০%) পুরুষ এবং ১০,৯১৩ (৫০%) মহিলা। ৬ বছরের নিচে জনসংখ্যা ছিল ১,৪৬৮ জন। ১১৮ নং ওয়ার্ডে মোট শিক্ষিতের সংখ্যা ছিল ১৮,৩১৫ (৬ বছরের বেশি জনসংখ্যার ৯০.০৪%)
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র এর একটি অংশ।
জামাল বাদাভি

ডঃ জামাল বাদাভি হলেন একজন মিশরীয় বংশোদ্ভূত কানাডীয় মুসলিম। তিনি একজন প্রাক্তন অধ্যাপক যিনি "নোভা স্কটিয়া", হ্যালিফ্যাক্সের "সোবি স্কুল অফ বিজনেস", "সেন্ট মেরিস বিশ্ববিদ্যালয়" সহ বেশ কয়েকটি স্কুলে শিক্ষকতা করেন। সেখানে তিনি ধর্মীয় অধ্যয়ন ও ব্যবস্থাপনা বিভাগে অধ্যাপনা করেন। এছাড়াও তিনি একজন সুপরিচিত লেখক, সক্রিয় কর্মী, প্রচারক এবং ইসলামি বক্তা। ডঃ বাদাভি মিশরের কায়রোতে স্নাতক অধ্যয়ন এবং "ইন্ডিয়ানার ব্লুমিংটনের ইন্ডিয়ানা বিশ্ববিদ্যালয়ে" ওনার স্নাতকোত্তর ও পিএইচডি ডিগ্রি সম্পন্ন করেন।
জামাল বাদাভি উত্তর আমেরিকায় বক্তৃতা, আলোচনা এবং আন্তঃধর্ম সংলাপে সক্রিয়ভাবে অংশ নেন। সারা বিশ্বে বিভিন্ন অনুষ্ঠানে অতিথি বক্তা হিসেবে তাকে আমন্ত্রণ জানানো হয়। উপরন্তু, তিনি "ইসলামিক সোসাইটি অফ নর্থ আমেরিকা" (আইএসএনএ) সহ বেশ কয়েকটি ইসলামিক সংগঠনেরও সক্রিয়। তিনি "ইসলামিক ইনফরমেশন ফাউন্ডেশনের" প্রতিষ্ঠাতা, যা ইসলাম এবং মুসলমানদের সম্পর্কে আরও ভালোভাবে বোঝার জন্য একটি অলাভজনক ফাউন্ডেশন।
বর্তমানে বাদাভি ৫জন সন্তানের পিতা এবং ১২জন সন্তানের পিতামহ।
অরল্যান্ডো আন্তর্জাতিক বিমানবন্দর

অরল্যান্ডো আন্তর্জাতিক বিমানবন্দর ফ্লোরিডার অরল্যান্ডো শহরের একটি প্রধান সরকারি বিমানবন্দর, যা ডাউনটাউন অরল্যান্ডো থেকে ৬ মাইল (১০ কিমি) দক্ষিণ-পূর্বে অবস্থিত। এটি ২০১৯ সালে ৫,০৬,১৩,০৭২ জন যাত্রী পরিচালনা করেছিল, যা এটিকে ওই বছরে রাজ্যের ব্যস্ততম বিমানবন্দর ও মার্কিন যুক্তরাষ্ট্রের দশম ব্যস্ততম বিমানবন্দরে পরিণত করেছিল। বিমানবন্দর কোড "এমসিও" বিমানবন্দরের প্রাক্তন নাম ম্যাককয় এয়ার ফোর্স বেস থেকে নেওয়া হয়েছে, যা ভিয়েতনাম যুদ্ধের সমাপ্তির পর সামরিক বাহিনীর আকার বা উপস্থিতি হ্রাসের (একটি সাধারণ সামরিক ড্রডাউন) অংশ হিসাবে ১৯৭৫ সালে বন্ধ করা হয়েছিল।
বিমানবন্দরটি সিলভার এয়ারওয়েজের একটি কেন্দ্র, জেটব্লু, সাউথওয়েস্ট এয়ারলাইন্স ও স্পিরিট এয়ারলাইন্সের জন্য একটি ক্রজক্রম কার্যক্রম ঘাঁটি (অপারেটিং বেস), সেইসঙ্গে ফ্রন্টিয়ার এয়ারলাইন্সের জন্য একটি মনোনিবেশ শহর হিসাবে কাজ করে। সাউথওয়েস্ট হল বিমানবন্দরের যাত্রী বহনের বৃহত্তম বাহক। বিমানবন্দরটি মধ্য-ফ্লোরিডা অঞ্চলের জন্য একটি প্রধান আন্তর্জাতিক প্রবেশদ্বার, যেখানে ৪৪ টি বিমানসংস্থার দৈনিক ৮৫০ টিরও বেশি উড়ান রয়েছে। বিমানবন্দরটি ১৩৫ টি অভ্যন্তরীণ ও আন্তর্জাতিক গন্তব্যে পরিষেবা প্রদান করে। ১২,৬০০ একর (৫,১০০ হেক্টর) জুড়ে বিস্তৃত এমসিও হল ভূমির পরিপ্রেক্ষিতে মার্কিন যুক্তরাষ্ট্রের বৃহত্তম বাণিজ্যিক বিমানবন্দরসমূহের মধ্যে একটি। উপরন্তু, বিমানবন্দরটি ইউনাইটেড এয়ারলাইন্সের জন্য একটি রক্ষণাবেক্ষণ ঘাঁটি। বিমানবন্দরটি ২০০৭ সাল পর্যন্ত ডেল্টা এয়ার লাইনের একটি কেন্দ্র ছিল।
ভূপতি মজুমদার

ভূপতি মজুমদার (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে বাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।
ভূপতি মজুমদারের জন্ম ১৮৯০ খ্রিস্টাব্দের ১লা জানুয়ারি ব্রিটিশ ভারতের বেঙ্গল প্রেসিডেন্সির হুগলি জেলার গুপ্তিপাড়ায়। তার পিতার নাম নীলমাধব মজুমদার। তিনি বাল্যশিক্ষা লাভ করেন তার মায়ের কাছ থেকে। ১৯০৬ খ্রিস্টাব্দে প্রবেশিকা পরীক্ষায় উত্তীর্ণ হয়ে হুগলি কলেজে ভর্তি হন এবং আইএসসি ও বিএ পাস করেন।
ভূপতি মজুমদার (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনেবাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।[১] অল্প বয়সেই ভূপতি মজুমদার বিপ্লবী যতীন্দ্রনাথ মুখোপাধ্যায়ের কাছে অগ্নিমন্ত্রে দীক্ষা নেন এবং বিপ্লবী ক্রিয়াকলাপে যুক্ত হন। কলেজে ভর্তির সময়ে বঙ্গভঙ্গের বিরোধী আন্দোলনে যুক্ত হওয়ার কারণে গ্রেফতার ও কারারুদ্ধ হন। ঐ বৎসরেই তিনি কলকাতায় অনুষ্ঠিত "শিবাজী উৎসবে" হন। তিনি ১৯০৭ খ্রিস্টাব্দে কলকাতার যাদবপুরে জাতীয় শিক্ষা পরিষদে যোগ দেন। ভারতীয় জাতীয় কংগ্রেস, যুগান্তর দল ও স্বরাজ্য পার্টির নেতাদের সঙ্গে তার ঘনিষ্ঠ সম্পর্ক ছিল। ভারতের বাইরে বিভিন্ন দেশে অবস্থানকারী বিপ্লবীদের সঙ্গে সংযোগ স্থাপনের উদ্দেশ্যে তিনি ১৯১১ খ্রিস্টাব্দে প্রথমে আমেরিকায় যান, কিন্তু অর্থের অভাবে ইউরোপ হতে ফিরে আসেন। পরে অবশ্য সিঙ্গাপুর হয়ে আমেরিকা যান এবং ১৯১৫ খ্রিস্টাব্দে ফেরার সময় ইন্দোনেশিয়ায় গ্রেফতার হন। ১৯২৩ খ্রিস্টাব্দে তিনি দেশবন্ধু চিত্তরঞ্জন দাশের স্বরাজ্য দলে যোগ দেন। এর কিছুদিন পর তিনি জাতীয় কংগ্রেসের বাংলা শাখার সম্পাদক নির্বাচিত হন। ১৯৩০ খ্রিস্টাব্দের ১৮ই এপ্রিল চট্টগ্রাম অস্ত্রাগার লুন্ঠনের অভিযোগে দীর্ঘদিন কারারুদ্ধ থাকেন।ভারত ছাড়ো আন্দোলনেও তাকে কারাবরণ করতে হয়। তিনি ধর্মের ভিত্তিতে দেশবিভাগের পক্ষপাতী ছিলেন না। দেশ স্বাধীনতার পর তিনি পূর্ববঙ্গে (বর্তমানেবাংলাদেশে) নেলী সেনগুপ্তের সঙ্গে একযোগে কাজ করেছেন।
পশ্চিমবঙ্গে ফিরে তিনি প্রফুল্লচন্দ্র ঘোষের মন্ত্রী সভায় ও পরে বিধানচন্দ্র রায়ের মন্ত্রীসভায় যোগ দেন। আমৃত্যু তিনি সংসদীয় রাজনীতিতে প্রত্যক্ষভাবে যুক্ত ছিলেন অন্ততঃপক্ষে বিধানসভার নির্বাচিত সদস্য হিসাবে। দুবার নির্বাচনে পরাজিত হয়েছিলেন। একবার শম্ভু ঘোষের কাছে। কিন্ত ১৯৭১ ও ১৯৭২ এর নির্বাচনে তিনি জয়যুক্ত হন চুঁচুড়া বিধানসভা কেন্দ্র থেকে। তিনি একাধারে সি এ বি ও আই এফ এর সভাপতির দায়িত্ব ভার সামলে ছিলেন। তিনি Nutrition Board এর সভাপতি হিসেবেও দীর্ঘ সময়ে কর্মরত ছিলেন। তিনি ছিলেন‌ সৌম্যেন্দ্রনাথ ঠাকুরের ঘনিষ্ট সুহৃদ।
ভূপতি মজুমদার ১৯৭৩ খ্রিস্টাব্দের ২৭শে মার্চ ৮৩ বৎসর বয়সে কলকাতায় প্রয়াত হন।
ফরহাদ হোসেন (অধ্যাপক)

ফরহাদ হোসেন (জন্ম: ১৯৫৮) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) সাবেক উপ-উপাচার্য, পরিসংখ্যান বিভাগের অধ্যাপক এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের (মাভাবিপ্রবি) সাবেক উপাচার্য।
ফরহাদ হোসেন ১৯৫৮ সালে মাদারীপুরের শিবচর উপজেলার বাখরের কান্দি গ্রামে জন্মগ্রহণ করেন।
তিনি মাদারীপুরের পাঁচ্চর উচ্চ বিদ্যালয় থেকে ১৯৭৩ সালে মাধ্যমিক ও ফরিদপুরের সরকারি রাজেন্দ্র কলেজ থেকে ১৯৭৫ সালে উচ্চমাধ্যমিক পরীক্ষায় উত্তীর্ণ হন। ফরহাদ হোসেন ঢাকা বিশ্ববিদ্যালয়ের পরিসংখ্যান বিভাগ থেকে ১৯৭৮ সালে বিএসসি (সম্মান) এবং ১৯৭৯ সালে এমএসসি পাস করেন। তিনি জাপানের টোকিওতে অবস্থিত দ্য ইনস্টিটিউট অব স্ট্যাটিস্টিক্যাল ম্যাথম্যাটিকস থেকে ১৯৯৫ সালে পিএইচডি ডিগ্রি অর্জন করেন।
ফরহাদ হোসেন ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটে প্রভাষক হিসেবে কিছুদিন শিক্ষকতা করার পর বাংলাদেশ পরমাণু শক্তি কমিশনে বৈজ্ঞানিক কর্মকর্তা পদে যোগ দেন। অতঃপর তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগে সহকারী অধ্যাপক হিসেবে যোগদান করেন। এরই ধারাবাহিকতায় তিনি বিভাগটির অধ্যাপক পদে উন্নীত হন। এছাড়া সৌদি আরবের কিং খালিদ বিশ্ববিদ্যালয় এবং মার্কিন যুক্তরাষ্ট্রের বল স্টেট ইউনিভার্সিটিতে অতিথি অধ্যাপক হিসেবে অধ্যাপনার অভিজ্ঞতা রয়েছে তার।
অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, শিক্ষক সমিতির সাধারণ সম্পাদক, উপ-উপাচার্য এবং বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্যসহ বিভিন্ন গুরুত্বপূর্ণ দায়িত্ব পালন করেন।
ফরহাদ হোসেন ২০২২ সালের ১০ জানুয়ারি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১২ জানুয়ারি আনুষ্ঠানিকভাবে উপাচার্যের দায়িত্বভার গ্রহণ করেন। ২০২৪ সালের ৫ আগস্ট তিনি বিশ্ববিদ্যালয়টির উপাচার্য পদ থেকে পদত্যাগ করেন।
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
আবুল ফাজল নববী

সৈয়দ আবুল ফাজল বিন আলী বিন আবদ আল-হাদি আল-হুসাইনি আল-নবাবি আল-কুম্মি (৬ ফেব্রুয়ারি ১৯২৬ - ১৪ নভেম্বর ১৯৯১) (২৪ রজব ১৩৪৪ - ৮ জুমাদা আল-উলা ১৪১২) ছিলেন একজন ইরানি আইনবিদ, দোভাষী এবং ধর্মীয় লেখক। তিনি কোম শহরে ইসনা আশারিয়া হুসাইনিয়া পরিবারে জন্মগ্রহণ করেন এবং বেড়ে ওঠেন। এর জাফারি স্কুলে ভর্তি হন এবং সেখানকার মহান পণ্ডিতদের কাছ থেকে বিদ্যার্জন করেন। তারপর উচ্চ শিক্ষা চালিয়ে যাওয়ার জন্য নাজাফে চলে যান। তিনি হুসেইন আল-বরুজেরদির অন্যতম বিশিষ্ট ছাত্র ছিলেন। তিনি জাফরী তাফসির ও আইনশাস্ত্রে খ্যাতি অর্জন করেন এবং শিক্ষা দেন। তিনি তার জীবনের বেশিরভাগ সময় লেখালেখিতে কাটিয়েছেন। তার ফারসি ও আরবি ভাষায় বিভিন্ন বিষয়ে পঞ্চাশটিরও বেশি বই রয়েছে এবং উভয় ভাষায় কবিতার একটি সংগ্রহ রয়েছে। আমার চাচা মারা যাওয়ার আগে তার নিজ গ্রামে এবং সেখানে দাফন করা হয়। 
আবুল ফাজল ইবনে আলি ইবনে আবদ আল-হাদি আল-হুসাইনি আল-নবাবি আল-কুমি ২৪ রজব ১৩৪৪ / ৬ ফেব্রুয়ারি, ১৯২৬ সালে কোম শহরে জন্মগ্রহণ করেন এবং সেখানেই বড় হন। তিনি উচ্চ বিদ্যালয় থেকে স্নাতক হন এবং মুকাদ্দমাত শিখেন। ১৯৪১ সালে জাফারি স্কুলে প্রবেশ করেন। তিনি হুসেন আল-বরুজেরদি, আবদ আল-নবী আল-আরাকি, ইউসেফ আল-শাহরুদি, আলী আল-কিরমানি, মুহাম্মদ আল-দামাদ আল-ইয়াজদি, আল-ফাদিল আল-লঙ্করানি, মুহাম্মদ হুসেন আল-তাবাতাবাই, শেহাব আল-দীন আল-মারাশি ও অন্যান্য পণ্ডিতের ছাত্র ছিলেন এবং তাঁদের দ্বারা অনুমোদিত ছিলেন।ছাত্রাবস্থা থেকেই তিনি আইনশাস্ত্র ও নীতি শিক্ষা দিতেন এবং তারপর তিনি কুরআনের ব্যাখ্যাও শেখাতেন এবং এই বিষয়ে লেখালেখি করতে আগ্রহী ছিলেন। তিনি ধর্মীয় বিষয়ে ৫০টি বই লিখেছেন। 
আবুল ফাজল নববী ৮ জুমাদা আল-উলা, ১৪১২ / ১৪ নভেম্বর, ১৯৯১ তারিখে ৬৮ বছর বয়সে তার নিজ শহরে মারা যান। 
ফার্সি ভাষায় তাঁর রচনাগুলির মধ্যে রয়েছে:
আরবি ভাষায় গ্রন্থসমূহ:
তার ফারসি ও আরবি ভাষার কবিতার সংকলন রয়েছে।
ইজিপ্ট মনস

ইজিপ্ট মনস (ইংরেজি: Egypt Mons) হল বৃহস্পতি গ্রহের প্রাকৃতিক উপগ্রহ আইয়োর একটি পর্বত। ১০ কিলোমিটার উঁচু ইজিপ্ট মনস আইয়োর একাদশ উচ্চতম পর্বত, যা পৃথিবীর উচ্চতম শৃঙ্গ মাউন্ট এভারেস্টের চেয়েও উঁচু। ইউ. এস. জিওলজিক্যাল সার্ভে এই পর্বতের ব্যাস ১৯৩.৭ কিলোমিটার বলে উল্লেখ করলেও, আইয়ো মাউন্টেন ডেটাবেস অনুযায়ী এটির দৈর্ঘ্য ১৩৩.৮ কিলোমিটার ও প্রস্থ ১৪৬.০ কিলোমিটার। এটি একটি ফ্ল্যাটিরন ম্যাসিফ পর্বত, অর্থাৎ এটির আকার এবড়ো-খেবড়ো ও বন্ধুর এবং এর পৃষ্ঠতলের রূপটি জটিল। এটির আয়তন ৯৭৯২ বর্গ কিলোমিটার এবং এটির কেন্দ্রের স্থানাঙ্ক । এটির একটি খাড়া উত্তরমুখী ঢাল রয়েছে। ইজিপ্ট মনস মিশর দেশটির ইংরেজি নামে নামাঙ্কিত, কারণ পুরাণে আছে মিশরেই আইয়োর যাত্রার সমাপ্তি ঘটেছিল। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক পর্বতটির নামকরণ করা হয়। ইজিপ্ট মনসের উত্তরপশ্চিমে আছে বব্বর প্যাটারা, দক্ষিণপূর্বে আছে হার্মিস মেনসা এবং দক্ষিণপশ্চিমে রয়েছে স্বারোগ প্যাটারা।
আবু বকর জাযাইরি

আবু বকর জাবের ইবনে মুসা ইবনে আবদুল কাদির ইবনে জাবের, আবু বকর আল-জাযাইরি নামে পরিচিত। তিনি ১৯২১ সালে তাওলেকিয়ার লিওয়া গ্রামে জন্মগ্রহণ যা বর্তমানে আলজেরিয়ার দক্ষিণে বিশকায় অবস্থিত। তিনি নিজ শহরে বড় হয়েছেন এবং সেখানে প্রাথমিক বিদ্যা অর্জন করেছেন। তিনি সেখানে কুরআন এবং কিছু গ্রন্থে মতন এবং ফিকাহ আল-মালিকির কিছু বিষয় হিফজ করেছেন। তারপর বিসকার শহরের চলে যান এবং সেখানকার আলেমগণের কাছে হাদীস ও যুক্তি বিজ্ঞান বিষয়ে শিক্ষার্জন করেন। তারপর তিনি তার পরিবারের সাথে মদিনায় গমন করেন এবং মহানবীর মসজিদে তিনি পণ্ডিত ও শেখদের কাছে বিভিন্ন জ্ঞান অর্জন করেন। তারপরে তিনি মক্কা আল-মুকাররামায় বিচার বিভাগের প্রেসিডেন্সি থেকে নবীর মসজিদে পড়া শুনার অনুমতি পান। এটি তার জন্য একটি সেমিনার হয়ে উঠে যেখানে তিনি পবিত্র কোরআন, পবিত্র হাদিস ইত্যাদির ব্যাখ্যা অধ্যয়ন করেন। তিনি শিক্ষা মন্ত্রনালয়ের কিছু স্কুলে এবং মদীনার দার আল-হাদিসে শিক্ষক হিসাবে কাজ করেছিলেন। ১৩৮০ হিজরিতে যখন ইসলামী বিশ্ববিদ্যালয় তার দরজা খুলে দেয়, তখন তিনি এর প্রথম শিক্ষকদের একজন ছিলেন এবং তিনি সেখানেই ছিলেন ১৪০৬ হিজরিতে অবসর গ্রহণ করেন। তিনি যে দেশে গিয়েছিলেন তার অনেকগুলো দেশেই তার ওকালতি প্রচেষ্টা করে। তিনি মদিনায় ইন্তেকাল করেন বুধবার, ৪ জুল-হিজ্জাহ ১৪৩৯ হিজরি, ১৫ আগস্ট ২০১৮ তারিখে। 
তিনি তার দেশ আলজেরিয়া এবং মদিনায় অনেক শেখের হাতে অধ্যয়ন করেছেন। 
আলজেরিয়াতে তার শেখদের মধ্যে:
এবং নবী নগরীতে তার শায়খগণ:
আলজেরিয়ায় তার মাতৃভূমি। তিনি আলজেরিয়া ত্যাগ করার আগে, রাজনীতির সাথে জড়িত হয়েছিলেন এবং আল-বায়ান পার্টিতে অংশগ্রহণ করেছিলেন। তিনি একটি ঐক্যবদ্ধ ইসলামবাদী অভিমুখের সাথে আলমোহাদ যুব আন্দোলন প্রতিষ্ঠায়ও অংশ নিয়েছিলেন। পরে তার হাউয়ারি বুমেডিয়ান শাসন এর বিরোধিতার জন্য পরিচিত হন। সৌদি আরবে বসতি স্থাপনের পর, আল-জাজারি রাজনীতির সাথে সম্পর্কিত মতাদর্শগত এবং মতবাদিক দিকগুলি সম্পর্কে কথা বলতে অবহেলা না করে বিদ্যার দিকে মনোনিবেশ করেন। বিংশ শতাব্দীর আশির দশকে আফগানিস্তানে সোভিয়েত দখলের বিরুদ্ধে জিহাদে ডাক দেন। যদিও চিন্তা ও বিশ্বাসের দিক থেকে তিনি একজন সালাফিস্ট পণ্ডিত হিসেবে বিবেচিত হন। তবে আলজেরিয়ান গণতান্ত্রিক ব্যবস্থার বৈধতার উপর একটি ফতোয়া জারি করেন এবং তিনি আলজেরিয়ানদের কিছু নির্বাচনী অনুষ্ঠানে ভোট দেওয়ার আহ্বান জানান।
আবু বকর আল-জাজাইরি পঞ্চাশ বছর ধরে নবীর মসজিদে শিক্ষাদানের অনুশীলনের কারণে ব্যাপকভাবে পরিচিত ছিলেন, যা তাঁর পাঠ এবং বইগুলিকে দুর্দান্ত গতি দিয়েছিল এবং তাঁর মিনহাজ আল-মুসলিম বইটি আরব দেশগুলো সর্বাধিক গৃহীত রচনাগুলির মধ্যে একটি। বিশ বছরেরও বেশি সময় ধরে মদিনার ইসলামিক ইউনিভার্সিটিতে অধ্যাপক হিসাবে তার কাজের মাধ্যমে আইনি একাডেমিক সম্প্রদায়ের একটি গুরুত্বপূর্ণ অবস্থান অর্জন করেছিলেন।
তিনি প্রচুর সংখ্যক বই লিখেছেন, যার মধ্যে রয়েছে:
আবু বকর আল-জাযারি বুধবার, ৪ জুল-হিজ্জাহ ১৪৩৯ হিজরিতে, ১৫ আগস্ট, ২০১৮ তারিখে, ৯৭ বছর বয়সে অসুস্থতার সাথে লড়াই করার পর ভোরবেলায় মারা যান। তার জানাজার নামাজ পবিত্র নবীর মসজিদে অনুষ্ঠিত হয়। তার দেহ আল-বাকী কবরস্থানে দাফন করা হয়েছিল। তার মৃত্যুর এক বছর আগে, তিনি গুরুতর নিউমোনিয়ায় আক্রান্ত হন, তারপরে তাকে চিকিৎসার জন্য শহরের ন্যাশনাল গার্ডের প্রিন্স মুহাম্মদ বিন আবদুল আজিজ হাসপাতালে স্থানান্তর করা হয়।
বব্বর প্যাটারা

বব্বর প্যাটারা (ইংরেজি: Babbar Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৮৬ কিলোমিটার এবং এটির স্থানাঙ্ক । প্যাটারাটির নামকরণ হয়েছিল এক সুমেরীয় সূর্যদেবতার নামানুসারে এবং ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। বব্বর প্যাটারার কাছে কয়েকটি ঢাল চ্যূতির পরিচায়ক। বব্বর প্যাটারার ঠিক দক্ষিণে রয়েছে লারসিয়া প্লেনাম নামক মালভূমি, আরও দক্ষিণে রয়েছে স্বারোগ প্যাটারা এবং পূর্ব দিকে রয়েছে ইজিপ্ট মনস নামক পর্বতটি।
স্বারোগ প্যাটারা

স্বারোগ প্যাটারা (ইংরেজি: Svarog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ১২৪ কিলোমিটার ও স্থানাঙ্ক । এটি রাশিয়ান কামার দেবতা স্বারোগের নামে নামাঙ্কিত। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। স্বারোগ প্যাটারা হল ভয়েজার মহাকাশযান কর্তৃক শনাক্তকৃত হটস্পট। স্বারোগ প্যাটারার উত্তরে রয়েছে লারসিয়া প্ল্যানাম, তারও উত্তরে রয়েছে বব্বর প্যাটারা, দক্ষিণে রয়েছে সিলপিয়াম মনস, পূর্ব দিকে রয়েছে হার্মিস মেনসা এবং দক্ষিণপূর্বে রয়েছে পেরুন প্যাটারা ও এপাফাস মেনসা।
পেরুন প্যাটারা

পেরুন প্যাটারা (ইঙরেজি: Pyerun Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির দৈর্ঘ্য প্রায় ৫৭ কিলোমিটার এবঙ স্থানাঙ্ক । প্যাটারাটি স্লাভোনিক বজ্র দেবতা পেরুনের নামাঙ্কিত। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পেরুন প্যাটারার পশ্চিমে রয়েছে মিথ্রা প্যাটারা, পূর্বে ও উত্তরপূর্বে রয়েছে এপাফাস মেনসা নামক মেসা এবঙ উত্তরপশ্চিমে রয়েছে সিলপিয়াম মনস নামক পর্বত ও স্বারোগ প্যাটারা।
সিলপিয়াম মনস

সিলপিয়াম মনস (ইংরেজি: Silpium Mons) হল বৃহস্পতির প্রাকৃতিক উপগ্রহ আইয়োর একটি পর্বত। এটি উচ্চতায় ৫.৬ কিলোমিটার, দৈর্ঘ্যে ১১৩ কিলোমিটার ও প্রস্থে ৭৯.৭ কিলোমিটার। পর্বতটির আয়তন ৭০৭৩ বর্গ কিলোমিটার। এটি ঋজু দীর্ঘা রেখাঙ্কিত একটি শৈলশিরা, অর্থাৎ এটির উত্তোলিত গঠনভঙ্গিমাটির মধ্যে এক বা একাধিক স্বষ্ট রৈখিক বা কুব্জ উত্থিতাংশ চোখে পড়ে। পর্বতটির নামকরণ করা হয়েছে গ্রিসের একটি স্থানের নামানুসারে, যেখানে পৌরাণিক আইয়ো শোকে দেহত্যাগ করেছিলেন। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পর্বতটির স্থানাঙ্ক । এটি স্বারোগ প্যাটারার দক্ষিণে, মিথ্রা প্যাটারার উত্তরে এবং ভিরাকোচা প্যাটারার উত্তরপূর্বে অবস্থিত। স্বারোগ ও বিরাকোচা প্যাটারা দু’টির প্রতি এটির নৈকট্য আইয়োতে পর্বত ও ক্যালডেরাগুলির মধ্যে একটি গঠনগত সম্পর্কের প্রমাণের ইঙ্গিতবাহী।
আল-কামাল আবদুল ওহাব

আল-কামাল আবদুল ওহাব (৩১ ডিসেম্বর ১৯৩৮–২৯ মে ২০০৮) বাংলাদেশের শিশুসাহিত্যিক, ছড়াকার, নাট্যকার, গীতিকার ও সাহিত্য অনুবাদক ছিলেন। শিশুসাহিত্যে বিশেষ অবদানের জন্য তিনি ১৯৮০ সালে বাংলা একাডেমি পুরস্কার পান।
আল-কামাল আবদুল ওহাব ৩১ ডিসেম্বর ১৯৩৮ সালে সাতক্ষীরা জেলায় জন্মগ্রহণ করেন। তিনি বাংলা একাডেমির পরিচালক হিসেবে কর্মরত ছিলেন। একুশের বইমেলা শুরু হয়েছে তার সময়েই। তার লেখা অসংখ্য গান বাংলাদেশ বেতার ও টেলিভিশনে নিয়মিত প্রচারিত হয়েছে।
আল-কামাল আবদুল ওহাবের উল্লেখযোগ্য প্রকাশিত গ্রন্থের মধ্যে রয়েছে:-
আল-কামাল আবদুল ওহাব ২৯ মে ২০০৮ সালে মৃত্যুবরণ করেন।
মবিনউদ্দিন আহমদ

মবিনউদ্দিন আহমদ বাংলাদেশের সাহিত্যিক ও ছোটগল্পকার ছিলেন। ছোটগল্পে বিশেষ অবদানের জন্য তিনি ১৯৬১ সালে বাংলা একাডেমি পুরস্কার পান।
সরকারি হোমিওপ্যাথিক মেডিকেল কলেজ ও হাসপাতাল

সরকারি হোমিওপ্যাথিক মেডিকেল কলেজ ও হাসপাতাল বাংলাদেশের একমাত্র সরকারি হোমিওপ্যাথিক চিকিৎসা শিক্ষাপ্রতিষ্ঠান। এই মেডিকেল কলেজটি ঢাকা বিশ্ববিদ্যালয়ের অধিভুক্ত একটি শিক্ষাপ্রতিষ্ঠান।
মাহমুদুল হক (চিত্রশিল্পী)

মাহমুদুল হক (১৯৪৫ - ২০২২) একজন বাংলাদেশী চিত্রশিল্পী। তিনি ঢাকা বিশ্ববিদ্যালয়ের চারুকলা অনুষদের ছাপচিত্র বিভাগের অবসরপ্রাপ্ত অধ্যাপক। জাতীয় জাদুঘরের মহাপরিচালক হিসেবেও দায়িত্ব পালন করেন তিনি। ২০১৯ সালে তিনি জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’ লাভ করেন।
তিনি ১৯৪৫ সালে বাগেরহাট জেলার রামপাল উপজেলার শ্রীফলতলা গ্রামে জন্মগ্রহণ করেন।
মাহমুদুল হক তৎকালীন সরকারি চারু ও কারুকলা কলেজ (বর্তমানে ঢাকা বিশ্ববিদ্যালয়ের চারুকলা অনুষদ) থেকে ১৯৬৮ সালে বিএফএ ডিগ্রি এবং জাপানের সুকুবা বিশ্ববিদ্যালয় থেকে ১৯৮৪ সালে এমএফএ ডিগ্রি অর্জন করেন। জাপান থেকে ছাপচিত্রের উপর দুই বছরের উচ্চতর প্রশিক্ষণও লাভ করেন তিনি।
তিনি ১৯৬৯ সালে ঢাকা বিশ্ববিদ্যালয়ের চারুকলা ইনস্টিটিউটে (বর্তমানে চারুকলা অনুষদ) শিক্ষক হিসেবে যোগ দেন এবং এরই ধারাবাহিকতায় ২০১০ সালে অধ্যাপক হিসেবে অবসর গ্রহণ করেন। কর্মজীবনে তিনি ছাপচিত্র বিভাগের প্রধান, চারুকলা ইনস্টিটিউটের পরিচালক (১৯৯৮), জাতীয় জাদুঘরের মহাপরিচালক (২০০৪)-সহ বিভিন্ন গুরুত্বপূর্ণ দায়িত্ব পালন করেন।
দেশে ও বিদেশে মাহমুদুল হকের শিল্পকর্মের ৩৯টি একক এবং বহু যৌথ প্রদর্শনী অনুষ্ঠিত হয়েছে। বাংলাদেশ জাতীয় জাদুঘর এবং জাতীয় চিত্রশালাসহ দেশ-বিদেশের বহু প্রতিষ্ঠান ও সংগ্রাহক কর্তৃক তার শিল্পকর্ম সংগৃহীত হয়েছে।
শিল্পকর্মে অবদানের জন্য মাহমুদুল হক বহু পুরস্কার ও সম্মাননায় ভূষিত হয়েছেন। এর মধ্যে রয়েছে,
মাহমুদুল হক করোনায় আক্রান্ত হয়ে চিকিৎসাধীন অবস্থায় ২০২২ সালে ১১ জানুয়ারি ঢাকায় মৃত্যুবরণ করেন।
মিথ্রা প্যাটারা

মিথ্রা প্যাটারা (ইঙরেজি: Mithra Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৩৪ কিলোমিটার এবঙ স্থানাঙ্ক । এটির নামকরণ করা হয়েছে পারস্যদেশীয় আলোক দেবতা মিথ্রার নামানুসারে। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। মিথ্রা প্যাটারার উত্তরে রয়েছে সিলপিয়াম মনস, পূর্বে রয়েছে পেরুন প্যাটারা এবঙ দক্ষিণপশ্চিমে রয়েছে ভিরাকোচা প্যাটারা।
ভিরাকোচা প্যাটারা

ভিরাকোচা প্যাটারা (ইংরেজি: Viracocha Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৬১ কিলোমিটার এবং স্থানাঙ্ক । এটির নামকরণ করা হয়েছে কেচুয়া সৃষ্টিকর্তা দেবতা ভিরাকোচার নামানুসারে। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। ভিরাকোচা প্যাটারা হল ভয়েজার মহাকাশযান কর্তৃক শনাক্তকৃত একটি হটস্পট। ভিরাকোচা প্যাটারার পূর্বে ও উত্তরপূর্বে রয়েছে মিথ্রা প্যাটারা এবং উত্তরপূর্বে রয়েছে সিলপিয়াম মনস নামক পর্বতটি।
জিতেন্দর সিং শান্টি

জিতেন্দর সিং শান্টি (জন্ম ১ আগস্ট ১৯৬২), একজন ভারতীয় রাজনীতিবিদ এবং সমাজকর্মী। শান্টি ২০১৩ সালে ভারতীয় জনতা পার্টির হয়ে দিল্লির শাহদরা থেকে বিধানসভার সদস্য নির্বাচিত হন। তিনি শহীদ ভগত সিং সেবাদল একটি এনজিওর প্রতিষ্ঠাতা, যেটি হিন্দু ও শিখ ধর্মের নির্দেশ অনুসারে দাবিহীন মৃতদেহ দাহ সংস্কার করতে সাহায্য করে। এই কার্যক্রম শুরু হয়েছিল ১৯৯৬ সালে একটি শ্মশানে কোন একটি ঘটনার ঘটার পর।
জিতেন্দর সিং শান্টি ১৯৯৬ সালে শহীদ ভগৎ সিং সেবা ছাত্রদল প্রতিষ্ঠা করেন তিনি দিল্লির ঝিলমিল ওয়ার্ড থেকে একজন নির্দলীয় কাউন্সিলর হিসেবে রাজনীতিতে তার কর্মজীবন শুরু করেন। যাইহোক, তিনি ২০০৮ সালে বিজেপিতে যোগ দেন এবং পূর্ব পৌর কর্পোরেশনের ঝিলমিল ওয়ার্ড থেকে কাউন্সিলর নির্বাচনে প্রতিদ্বন্দ্বিতা করেন এবং নির্বাচনে জয়ী হন। তিনি ২০১৩ সালে প্রথমবার দিল্লি বিধানসভা নির্বাচনে প্রতিদ্বন্দ্বিতা করেন, এবং শাহদারা নির্বাচনী এলাকা থেকে ৪৫,৩৬৪ ভোট পেয়ে জয়ী হন।
২০১৪ সালের সেপ্টেম্বরে, একজন অজ্ঞাত বন্দুকধারী তাকে লক্ষ্য করে গুলি করেছিল কিন্তু লক্ষ্যভ্রষ্ট হয়। এর আগেও ২০০৭ ও ২০১৩ সালে শান্টির উপর দুবার হামলা হয়েছিল বলে জানা গেছে। ঘটনাটি ঘটেছে দিল্লির বিবেক বিহারের নিজ বাসভবনে। ২০১৮ সালের ডিসেম্বরে, শান্টি তার বক্তব্যের জন্য অভিনেতা নাসিরুদ্দিন শাহের বিরুদ্ধে একটি এফআইআর দায়ের করেছিলেন যে তিনি ভারতে তার সন্তানদের নিরাপত্তা নিয়ে চিন্তিত ছিলেন। ২০২১ সালে, জিতেন্দ্র সিং শান্টি কোভিড সংকটের সময় তার পরিষেবার জন্য ভারতের মর্যাদাপূর্ণ পুরস্কার পদ্মশ্রী পেয়েছিলেন। জিতেন্দর সিং শান্টি তার পদ্মশ্রী পুরস্কার ফ্রন্টলাইন কর্মীদের উৎসর্গ করেছেন।